CELEX: 32018R0677
Language: sk
Date: 2018-05-03 00:00:00
Title: Nariadenie Komisie (EÚ) 2018/677 z 3. mája 2018, ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie taumatínu (E 957) ako zvýrazňovača vône a chuti v určitých kategóriách potravín (Text s významom pre EHP )

4.5.2018   
            
            
               SK
            
            
               Úradný vestník Európskej únie
            
            
               L 114/10
            
         NARIADENIE KOMISIE (EÚ) 2018/677
   z 3. mája 2018,
   ktorým sa mení príloha II k nariadeniu Európskeho parlamentu a Rady (ES) č. 1333/2008, pokiaľ ide o používanie taumatínu (E 957) ako zvýrazňovača vône a chuti v určitých kategóriách potravín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (1), a najmä na jeho článok 10 ods. 3,
   keďže:
   
               (1)
            
            
               V prílohe II k nariadeniu (ES) č. 1333/2008 sa stanovuje zoznam Únie obsahujúci prídavné látky v potravinách schválené na používanie v potravinách, ako aj podmienky ich používania.
            
         
               (2)
            
            
               Uvedený zoznam možno aktualizovať v súlade so spoločným postupom uvedeným v článku 3 ods. 1 nariadenia Európskeho parlamentu a Rady (ES) č. 1331/2008 (2), a to buď na podnet Komisie, alebo na základe žiadosti.
            
         
               (3)
            
            
               V súlade s prílohou II k nariadeniu (ES) č. 1333/2008 sa taumatín (E 957) môže používať v Únii ako prídavná látka v rôznych potravinových kategóriách a v špecifických používaných množstvách.
            
         
               (4)
            
            
               Dňa 12. novembra 2014 bola predložená žiadosť o rozšírenie použitia taumatínu (E 957) ako zvýrazňovača vône a chuti vo viacerých potravinových kategóriách v špecifických používaných množstvách. Komisia postúpila žiadosť bola podľa článku 4 nariadenia (ES) č. 1331/2008 členským štátom.
            
         
               (5)
            
            
               Taumatín bol v rokoch 1984 (3) a 1988 (4) hodnotený Vedeckým výborom Európskej únie pre potraviny (SCF). Taumatín bol považovaný za prijateľný na používanie, pričom prijateľný denný príjem (ADI) bol určený ako „nešpecifikovaný“. V hodnotení z roku 1988 sa zároveň uviedlo, že taumatín ako proteín prechádza trávením do bežných zložiek potravín.
            
         
               (6)
            
            
               V zmysle článku 3 ods. 2 nariadenia (ES) č. 1331/2008 je Komisia povinná požiadať Európsky úrad pre bezpečnosť potravín (ďalej len „úrad“) o vydanie stanoviska s cieľom aktualizovať zoznam Únie obsahujúci prídavné látky v potravinách stanovený v prílohe II k nariadeniu (ES) č. 1333/2008.
            
         
               (7)
            
            
               Dňa 13. novembra 2015 vydal úrad vedecké stanovisko (5) k bezpečnosti navrhovaného rozšírenia použitia, ako aj k používaným množstvám taumatínu (E 957) ako prídavnej látky v potravinách. Pri predkladaní svojho stanoviska úrad rozhodol, že porovnanie expozície zo súčasných spôsobov použitia a používaných množstiev s expozíciou, ktorá je výsledkom ďalších navrhovaných použití, stačí na posúdenie bezpečnosti taumatínu.
            
         
               (8)
            
            
               Výsledkom odhadovanej expozície v prípade oboch v súčasnosti povolených, ako aj ďalších navrhovaných použití a používaných množstiev taumatínu bol priemerný príjem v rozpätí od 0,03 do 0,10 mg/kg telesnej hmotnosti na deň u starších osôb a až od 0,13 do 0,34 mg/kg telesnej hmotnosti na deň u detí. Vysoká miera expozície sa pohybovala od 0,13 do 0,32 mg/kg telesnej hmotnosti na deň u dospievajúcich až od 0,09 do 1,10 mg/kg telesnej hmotnosti na deň u dospelých. To sa považuje za zanedbateľnú expozíciu spotrebiteľa, ktorá nepredstavuje bezpečnostné riziko.
            
         
               (9)
            
            
               Úrad dospel na základe existujúcich toxikologických hodnotení k záveru, že navrhované rozšírenie použitia a zmeny v používaných množstvách nepredstavujú bezpečnostné riziko.
            
         
               (10)
            
            
               Napriek tomu, že úrad vypočítal úroveň expozície účinkom taumatínu (E 957) podľa platných najvyšších prípustných množstiev a rozšírenia použitia a používaných množstiev navrhovaných žiadateľom, použitie taumatínu (E 957) ako zvýrazňovača vône a chuti by sa malo obmedziť na tie kategórie potravín, v prípade ktorých existuje odôvodnený technologický dôvod, ktorý nemožno odstrániť inými dostupnými ekonomickými a technologickými prostriedkami, pričom jeho použitie nebude pre spotrebiteľa zavádzajúce.
            
         
               (11)
            
            
               Použitie taumatínu (E 957) ako zvýrazňovača vône a chuti zlepšuje organoleptické vlastnosti slaných či pikantných chuťoviek. Taumatín dokáže zvýrazniť existujúcu chuť umami a zároveň slanú či pikantnú chuť omáčok a snackov, a tým zvýšiť atraktívnosť chuti potravinárskych výrobkov pre ľudí.
            
         
               (12)
            
            
               Preto je vhodné povoliť používanie taumatínu (E 957) ako zvýrazňovača vône a chuti v potravinových kategóriách s 12.6 „Omáčky“ a 15.1 „Snacky na báze zemiakov, obilia, múky alebo škrobu“ v najvyššom prípustnom množstve 5 mg/kg v každej potravinovej kategórii.
            
         
               (13)
            
            
               Príloha II k nariadeniu (ES) č. 1333/2008 by sa preto mala zodpovedajúcim spôsobom zmeniť.
            
         
               (14)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 1333/2008 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. mája 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 31.12.2008, s. 16.
   
      (2)  Nariadenie Európskeho parlamentu a Rady (ES) č. 1331/2008 zo 16. decembra 2008, ktorým sa ustanovuje spoločný postup schvaľovania prídavných látok v potravinách, potravinárskych enzýmov a potravinárskych aróm (Ú. v. EÚ L 354, 31.12.2008, s. 1).
   
      (3)  Správy Vedeckého výboru pre potraviny týkajúce sa sladidiel (stanovisko SCF zo 14. septembra 1984). K dispozícii online: http://aei.pitt.edu/40825/1/16th_food.pdf.
   
      (4)  Správy Vedeckého výboru pre potraviny týkajúc o sladidlách (21. séria). Stanovisko z 11. decembra 1987 a 10. novembra 1988 prijaté 10. novembra 1988. K dispozícii online: http://aei.pitt.edu/40830/1/21st_food.pdf.
   
      (5)  Vestník EFSA (EFSA Journal) (2015) 13(11):4290.
   
      PRÍLOHA
      Časť E prílohy II k nariadeniu (ES) č. 1333/2008 sa mení takto:
      
                  1.
               
               
                  v potravinovej kategórii 12.6 „Omáčky“ sa za položku týkajúcu sa prídavnej látky E 955 vkladá táto položka:
                  
                               
                           
                           
                              „E 957
                           
                           
                              Taumatín
                           
                           
                              5
                           
                           
                               
                           
                           
                              len ako zvýrazňovač vône a chuti“
                           
                        
            
                  2.
               
               
                  v potravinovej kategórii 15.1 „Snacky na báze zemiakov, obilia, múky alebo škrobu“ sa za položku týkajúcu sa prídavnej látky E 955 vkladá táto položka:
                  
                               
                           
                           
                              „E 957
                           
                           
                              Taumatín
                           
                           
                              5
                           
                           
                               
                           
                           
                              len ako zvýrazňovač vône a chuti“